DA Den Europæiske Unions Tidende L 346/24

RÅDETS AFGØRELSE

af 20. december 2005

om indgåelse af en aftale i form af brevveksling mellem Det Europæiske Fællesskab og Thailand i henhold til artikel XXVIII i GATT 1994 om ændring af indrømmelser for ris i EF-liste CXL, der er knyttet som bilag til GATT 1994

(2005/953/EF)

RÅDET FOR DEN EUROPÆISKE UNION HAR —

under henvisning til traktaten om oprettelse af Det Europæiske Fællesskab, særlig artikel 133 sammenholdt med artikel 300, stk. 2, første afsnit, første punktum,

under henvisning til forslag fra Kommissionen, og

ud fra følgende betragtninger:

(1) Den 26. juni 2003 bemyndigede Rådet Kommissionen til at indlede forhandlinger i henhold til artikel XXVIII i GATT 1994 med henblik på at ændre visse indrømmelser for ris. Det Europæiske Fællesskab meddelte derfor den 2. juli 2003 WTO, at det agter at ændre en række indrømmelser i EF-liste CXL.

(2) Kommissionen har i samråd med det udvalg, der er nedsat ved traktatens artikel 133, ført forhandlinger inden for rammerne af Rådets forhandlingsdirektiver.

(3) Kommissionen har ført forhandlinger med Amerikas Forenede Stater, der har hovedleverandørinteresse i varer henhørende under HS-kode 1006 20 (afskallet ris) og væsentlig leverandørinteresse i varer henhørende under HS-kode 1006 30 (sleben ris), med Thailand, der har hovedleverandørinteresse i varer henhørende under HS-kode 1006 30 (sleben ris) og væsentlig leverandørinteresse i varer henhørende under HS-kode 1006 20 (afskallet ris), og med Indien og Pakistan, der hver især har væsentlig leverandørinteresse i varer henhørende under HS-kode 1006 20 (afskallet ris).

(4) Aftalerne med Indien og Pakistan er godkendt på Fællesskabets vegne ved afgørelse 2004/617/EF (1) og 2004/618/EF (2). Ved afgørelse 2004/619/EF (3) blev der desuden fastsat nye toldsatser for afskallet ris (KN-kode 1006 20) og sleben ris (KN-kode 1006 30). Aftalen med Amerikas Forenede Stater blev godkendt ved afgørelse 2005/476/EF (4).

(5) Det er nu lykkedes Kommissionen at forhandle en aftale i form af brevveksling mellem Fællesskabet og Thailand, som derfor bør godkendes.

(6) For at sikre, at aftalen anvendes fuldt ud fra den 1. september 2005, bør Kommissionen, indtil Rådets forordning (EF) nr. 1785/2003 af 29. september 2003 om den fælles markedsordning for ris (5) er blevet ændret, bemyndiges til at vedtage midlertidige fravigelser fra nævnte forordning samt gennemførelsesbestemmelser.

(7) De foranstaltninger, der er nødvendige for gennemførelsen af nærværende afgørelse, bør vedtages i overensstemmelse med Rådets afgørelse 1999/468/EF af 28. juni 1999 om fastsættelse af de nærmere vilkår for udøvelsen af de gennemførelsesbeføjelser, der tillægges Kommissionen (6) —

TRUFFET FØLGENDE AFGØRELSE:

Artikel 1

Aftalen i form af brevveksling mellem Det Europæiske Fællesskab og Thailand i henhold til artikel XXVIII i GATT 1994 om ændring af indrømmelser for ris i EF-liste CXL, der er knyttet som bilag til GATT 1994, godkendes på Fællesskabets vegne.

Teksten til aftalen er knyttet til denne afgørelse.

Artikel 2

1. I det omfang det er nødvendigt, for at aftalen kan anvendes fuldt ud fra den 1. september 2005, kan Kommissionen efter proceduren i artikel 3, stk. 2, fravige forordning (EF) nr. 1785/2003, indtil nævnte forordning er blevet ændret, dog senest indtil den 30. juni 2006.

2. Kommissionen vedtager gennemførelsesbestemmelserne til aftalen efter proceduren i artikel 3, stk. 2.

Artikel 3

1. Kommissionen bistås af Forvaltningskomitéen for Korn nedsat ved artikel 25 i forordning (EF) nr. 1784/2003 (7).

2. Når der henvises til dette stykke, anvendes artikel 4 og 7 i afgørelse 1999/468/EF.

Perioden i artikel 4, stk. 3, i afgørelse 1999/468/EF fastsættes til én måned.

3. Komitéen vedtager selv sin forretningsorden.

Artikel 4

Formanden for Rådet bemyndiges til at udpege den eller de personer, der er beføjet til at undertegne aftalen med bindende virkning for Fællesskabet (8).

Udfærdiget i Bruxelles, den 20. december 2005. På Rådets vegne M. BECKETT Formand

(1) EUT L 279 af 28.8.2004, s. 17.

(2) EUT L 279 af 28.8.2004, s. 23.

(3) EUT L 279 af 28.8.2004, s. 29.

(4) EUT L 170 af 1.7.2005, s. 67.

(5) EUT L 270 af 21.10.2003, s. 96.

(6) EFT L 184 af 17.7.1999, s. 23.

(7) EUT L 270 af 21.10.2003, s. 78.

(8) Aftalens ikrafttrædelsesdato offentliggøres i Den Europæiske Unions Tidende på foranledning af Generalsekretariatet for Rådet.

DA Den Europæiske Unions Tidende L 346/26

AFTALE I FORM AF BREVVEKSLING

mellem Det Europæiske Fællesskab og Thailand i henhold til artikel XXVIII i GATT 1994 om ændring af indrømmelser for ris i EF-liste CXL, der er knyttet som bilag til GATT 1994

Bruxelles, 20. december 2005.

Hr./Fr.,

Efter forhandlinger mellem Det Europæiske Fællesskab (EF) og Kongeriget Thailand (Thailand) i henhold til artikel XXVIII i GATT 1994 om ændring af indrømmelser for ris, som er fastsat i EF-liste CXL, der er knyttet som bilag til Den Almindelige Overenskomst om Told og Handel 1994 (GATT 1994), kan EF tilslutte sig de konklusioner, der er beskrevet nedenfor.

1. De bundne toldsatser for afskallet ris (HS-underposition 1006 20), for delvis sleben og sleben ris (HS-underposition 1006 30) og for brudris (HS-underposition 1006 40) er henholdsvis 65 EUR/t, 175 EUR/t og 128 EUR/t.

2. EF beregner toldsatsen for delvis sleben og sleben ris (HS-underposition 1006 30) i overensstemmelse med stk. 3-6.

3. Den årlige referenceimport beregnes som gennemsnittet af den samlede mængde delvis sleben og sleben ris uanset oprindelse, som de 25 medlemsstater har importeret i produktionsårene (1. september-31. august) 2001/02-2003/04, plus 10 % (dvs. 337 168 t).

4. Halvårlig referenceimport: I hvert produktionsår beregnes den halvårlige referenceimport som 47 % af den årlige referenceimport, der er beregnet i henhold til stk. 3 (dvs. 158 469 t).

5. Halvårlig justering af toldsatsen: Senest 10 dage efter udgangen af de første seks måneder af hvert produktionsår tager EF toldsatsen op til revision og justerer den om nødvendigt som følger: a) Er den faktiske import af delvis sleben og sleben ris i den netop udløbne halvårsperiode mere end 15 % større end den for samme periode gældende halvårlige referenceimport, som beregnet i henhold til stk. 4 (dvs. større end 182 239 t), anvender EF en toldsats på 175 EUR/t. b) Er den faktiske import af delvis sleben og sleben ris i den netop udløbne halvårsperiode mindre end eller lig med den for samme periode gældende halvårlige referenceimport, som beregnet i henhold til stk. 4, plus 15 % (dvs. mindre end eller lig med 182 239 t), anvender EF en toldsats på 145 EUR/t. Med henblik på litra a) og b) forstås der ved faktisk import af delvis sleben og sleben ris al import til de 25 medlemsstater af ris henhørende under HS-underposition 1006 30 uanset oprindelse.

6. Justering af toldsatsen ved årets udgang: Senest ti dage efter produktionsårets udgang tager EF toldsatsen op til revision og justerer den om nødvendigt som følger: a) Er den faktiske import af delvis sleben og sleben ris i det netop udløbne produktionsår mere end 15 % større end den for samme periode gældende årlige referenceimport, som beregnet i henhold til stk. 3 (dvs. større end 387 743 t), anvender EF en toldsats på 175 EUR/t. b) Er den faktiske import af delvis sleben og sleben ris i det netop udløbne produktionsår mindre end eller lig med den for samme periode gældende årlige referenceimport, som beregnet i henhold til stk. 3, plus 15 % (dvs. mindre end eller lig med 387 743 t), anvender EF en toldsats på 145 EUR/t. Med henblik på litra a) og b) forstås der ved faktisk import af delvis sleben og sleben ris al import til de 25 medlemsstater af ris henhørende under HS-underposition 1006 30 uanset oprindelse.

7. Toldkontingent: EF åbner et nyt årligt toldkontingent på 13 500 t delvis sleben og sleben ris, hvoraf 4 313 t tildeles Thailand. Toldsatsen inden for kontingentet er nul.

8. Brudris: For ris henhørende under HS-underposition 1006 40 anvender EF en importtold på 65 EUR/t.

9. Det gældende toldkontingent for brudris forhøjes med 100 000 t. Toldsatsen inden for kontingentet svarer til den told, der er fastsat i stk. 8, minus 30,77 %.

10. Oplysninger: Den årlige og halvårlige referenceimport, der er nævnt i stk. 5 og 6, beregnes på grundlag af oplysningerne i EF’s importlicenser for ris. EF offentliggør disse oplysninger ugentligt på internettet.

11. Gennemskuelighed: EF offentliggør straks oplysninger om eventuelle justeringer af toldsatsen.

12. Konsultationer: På anmodning af en af parterne skal begge parter senest 30 dage efter modtagelsen af en sådan anmodning indlede konsultationer om spørgsmål, der er omfattet af denne aftale.

13. Aftalens bestemmelser anvendes fra den 1. september 2005.

Jeg ville være Dem taknemmelig for at meddele mig, at Deres regering er indforstået med det ovenfor anførte.

Modtag, hr./fr., forsikringen om min mest udmærkede højagtelse.

På vegne af Det Europæiske Fællesskab

Bangkok, 21. december 2005.

Hr./Fr.,

Jeg anerkender hermed Deres skrivelse af dags dato med følgende ordlyd:

»Efter forhandlinger mellem Det Europæiske Fællesskab (EF) og Kongeriget Thailand (Thailand) i henhold til artikel XXVIII i GATT 1994 om ændring af indrømmelser for ris, som er fastsat i EF-liste CXL, der er knyttet som bilag til Den Almindelige Overenskomst om Told og Handel 1994 (GATT 1994), kan EF tilslutte sig de konklusioner, der er beskrevet nedenfor.

1. De bundne toldsatser for afskallet ris (HS-underposition 1006 20), for delvis sleben og sleben ris (HS-underposition 1006 30) og for brudris (HS-underposition 1006 40) er henholdsvis 65 EUR/t, 175 EUR/t og 128 EUR/t.

2. EF beregner toldsatsen for delvis sleben og sleben ris (HS-underposition 1006 30) i overensstemmelse med stk. 3-6.

3. Den årlige referenceimport beregnes som gennemsnittet af den samlede mængde delvis sleben og sleben ris uanset oprindelse, som de 25 medlemsstater har importeret i produktionsårene (1. september-31. august) 2001/02-2003/04, plus 10 % (dvs. 337 168 t).

4. Halvårlig referenceimport: I hvert produktionsår beregnes den halvårlige referenceimport som 47 % af den årlige referenceimport, der er beregnet i henhold til stk. 3 (dvs. 158 469 t).

5. Halvårlig justering af toldsatsen: Senest 10 dage efter udgangen af de første seks måneder af hvert produktionsår tager EF toldsatsen op til revision og justerer den om nødvendigt som følger: a) Er den faktiske import af delvis sleben og sleben ris i den netop udløbne halvårsperiode mere end 15 % større end den for samme periode gældende halvårlige referenceimport, som beregnet i henhold til stk. 4 (dvs. større end 182 239 t), anvender EF en toldsats på 175 EUR/t. b) Er den faktiske import af delvis sleben og sleben ris i den netop udløbne halvårsperiode mindre end eller lig med den for samme periode gældende halvårlige referenceimport, som beregnet i henhold til stk. 4, plus 15 % (dvs. mindre end eller lig med 182 239 t), anvender EF en toldsats på 145 EUR/t. Med henblik på litra a) og b) forstås der ved faktisk import af delvis sleben og sleben ris al import til de 25 medlemsstater af ris henhørende under HS-underposition 1006 30 uanset oprindelse.

6. Justering af toldsatsen ved årets udgang: Senest ti dage efter produktionsårets udgang tager EF toldsatsen op til revision og justerer den om nødvendigt som følger: a) Er den faktiske import af delvis sleben og sleben ris i det netop udløbne produktionsår mere end 15 % større end den for samme periode gældende årlige referenceimport, som beregnet i henhold til stk. 3 (dvs. større end 387 743 t), anvender EF en toldsats på 175 EUR/t. b) Er den faktiske import af delvis sleben og sleben ris i det netop udløbne produktionsår mindre end eller lig med den for samme periode gældende årlige referenceimport, som beregnet i henhold til stk. 3, plus 15 % (dvs. mindre end eller lig med 387 743 t), anvender EF en toldsats på 145 EUR/t. Med henblik på litra a) og b) forstås der ved faktisk import af delvis sleben og sleben ris al import til de 25 medlemsstater af ris henhørende under HS-underposition 1006 30 uanset oprindelse.

7. Toldkontingent: EF åbner et nyt årligt toldkontingent på 13 500 t delvis sleben og sleben ris, hvoraf 4 313 t tildeles Thailand. Toldsatsen inden for kontingentet er nul.

8. Brudris: For ris henhørende under HS-underposition 1006 40 anvender EF en importtold på 65 EUR/t.

9. Det gældende toldkontingent for brudris forhøjes med 100 000 t. Toldsatsen inden for kontingentet svarer til den told, der er fastsat i stk. 8, minus 30,77 %.

10. Oplysninger: Den årlige og halvårlige referenceimport, der er nævnt i stk. 5 og 6, beregnes på grundlag af oplysningerne i EF’s importlicenser for ris. EF offentliggør disse oplysninger ugentligt på internettet.

11. Gennemskuelighed: EF offentliggør straks oplysninger om eventuelle justeringer af toldsatsen.

12. Konsultationer: På anmodning af en af parterne skal begge parter senest 30 dage efter modtagelsen af en sådan anmodning indlede konsultationer om spørgsmål, der er omfattet af denne aftale.

13. Aftalens bestemmelser anvendes fra den 1. september 2005.

Jeg ville være Dem taknemmelig for at meddele mig, at Deres regering er indforstået med det ovenfor anførte.

Modtag, hr./fr., forsikringen om min mest udmærkede højagtelse.«

Thailand bekræfter sin indforståelse med indholdet af Deres skrivelse.

Modtag, hr./fr., forsikringen om min mest udmærkede højagtelse.